25/03/2015 | Administración LocalMunicipal
Ferrol
Urbanismo. Inspección e Disciplina
Notificación a Vicente Vázquez Bouza. Expediente OE 65/2014 MERCÉ 18

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de 24.02.2015, a que se intentou a notificación e non se puido realizar, procedese á súa práctica mediante o anuncio no taboleiro de edictos do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Ordenar a don Vicente Vázquez Bouza e a don Antonio José Bouza Vivero, propietarios do inmoble sito na rúa Mercé núm.18 que no prazo de 25 días soliciten licenza de obras mediante a presentación do proxecto técnico visado e da dirección da obra que recolla a totalidade das obras sinaladas no informe técnico e aquelas que fose preciso executar para dotar a edificación das condicións mínimas de seguridade, salubridade e ornato. As obras sinaladas no informe dos servizos técnicos municipais do 29.08.2014 e autorizadas por pola Dirección Xeral de Patrimonio Cultural son as seguintes: - Limpeza da cuberta e fachadas do inmoble, retirando a vexetación, lixo, etc. - Reposición de tellas da cuberta. - Pintado das fachadas. - Selado das fendas existentes e reposición dos enfuscados. - Reposición da carpintería da bufarda e resto das carpinterías en mal estado por outra da mesma forma, tamaño, cor e material das orixinais, tanto na fachada principal coma na posterior. - Arranxo da galería existente. - Consolidación da fachada posterior. SEGUNDO- Apercibir aos interesados que de non cumprimentar a orde descrita no parágrafo anterior, no prazo indicado, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 65/14 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. CUARTO.- Comunícaselles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Guillermo Evia Pérez